
[bookmark: _Toc198128433]1. Bevezető
[bookmark: _Toc198128434]1.2. A Gazdasági Program jogszabályi háttere
Magyarország helyi önkormányzataikról szóló 2011. évi CLXXXIX. törvény (továbbiakban: Mötv.) az önkormányzatokat gazdasági program megalkotására kötelezi. A törvény 116. §-a helyi önkormányzatok gazdasági programjával kapcsolatban a következőket írja elő: 

„116.§ (1) A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. 
(2) A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. 
(3) A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. 
(4) A gazdasági program, fejlesztési terv - a vármegyei területfejlesztési elképzelésekkel összhangban - tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket. 
(5) A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.”

A gazdasági program elkészítésére az Mötv-ben megfogalmazottak alapján került sor. A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. 
A gazdasági program elkészítésének célja az önkormányzat képviselő-testületének ciklusi ideje alatt egy előre meghatározott célrendszer szerinti működés, fejlődés. 
A gazdasági program elkészítésénél a legfontosabb szempont az önkormányzat pénzügyi helyzete, a szükséges források megszerzésének lehetősége. A célkitűzések megvalósításánál a képviselő-testületnek figyelembe kell vennie a pályázati lehetőségeket, a közösség érdekét és természetesen a rendelkezésre álló forrásokat. A kormány gazdaságpolitikai céljai, intézkedései nagyban befolyásolják a működést és az ügyintézés folyamatát.
A célkitűzések megvalósításakor a Képviselő-testületnek ügyelnie kell arra, hogy az egyes elképzelések úgy valósuljanak meg, hogy azok a legfőbb célként meghatározottakat segítsék, járuljanak hozzá a részcélok megvalósításához. A jelen gazdasági programban meghatározott célok, elképzelések megvalósításához biztosítani kell a szükséges anyagi eszközöket, valamint vagyont. Az anyagi eszközök, valamint a vagyon megteremtéséhez nem elegendőek a szokásos, évről évre keletkező források (állami támogatások, Központi Nukleáris Pénzügyi Alapból (továbbiakban: KNPA) kapott támogatás), hanem szükség van
· a pályázati lehetőségek felkutatására, illetve
· az Önkormányzat sajátosságainak kihasználása alapján új lehetőségek keresésére, illetve a meglévő anyagi források nagyobb mértékű kihasználására.

Mindenképpen fontos feladat megfogalmazni minden olyan célkitűzést, feladatot, ami szükséges ahhoz, hogy előrébb mozdítsuk településünket. Azt is látni kell, hogy jelenleg Mórágy Község Önkormányzatának likviditási gondjai nincsenek, pénzügyileg kiegyensúlyozott, viszont nagyobb léptékű fejlesztésre nincs lehetőség, tekintve, hogy a - korábban a fejlesztések forrásaként szolgáló - KNPA támogatás jelenleg fejlesztési célokra nem használható fel.
[bookmark: _Toc198128435]1.2. Az önkormányzat feladatai
Ahhoz, hogy a fejlesztés irányait meg tudjuk határozni, szükséges rövid áttekintést nyújtani arról mik önkormányzatunk kötelező és önként vállalt feladatai. Az állam a kötelezően ellátandó feladatok finanszírozásához nyújt előre meghatározott szabályok szerint támogatást. Az önként vállalt feladatok finanszírozása a település feladata, melyet a saját bevételi terhére tehet meg. 
A helyi önkormányzatok, az önkormányzatok szervei és tisztségviselők által ellátott feladatok két csoportra oszthatóak: 
a.) átruházott államigazgatási feladatok 
b.) önkormányzati feladatok 
ba.) kötelező feladatok; 
bb.) önként vállalt feladatok; 
bc.) önként átvállalt feladatok. 

A kötelező feladatokat az Mötv. 13. § - a határozza meg azzal, hogy törvény megállapíthat a helyi önkormányzatok részére egyéb, az Mötv-ben nem nevesített kötelezően ellátandó feladatokat. Ezért a fent hivatkozott jogszabályhely a „különösen” fordulatot tartalmazza. Ugyanakkor ez a szó arra is utal, hogy a jogszabályalkotó differenciálja a kötelező feladatokat az önkormányzatok gazdasági teljestőképessége, lakosságszáma, közigazgatási terület nagysága szerint. 
Az Mötv.13. § (1) bekezdése az alábbiakat nevesíti:
„13. §. (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:
1. településfejlesztés, településrendezés; 
2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása); 
3. a közterületek, valamint az önkormányzat tulajdonában álló közintézmény elnevezése; 
4. törvényben meghatározott kivételekkel az egészségügyi alapellátás, az egészséges életmód segítését célzó szolgáltatások; 
5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás); 
6. óvodai ellátás; 
7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása; 
8. gyermekjóléti szolgáltatások és ellátások; 
8a. szociális szolgáltatások és ellátások, amelyek keretében települési támogatás állapítható meg; 
9. lakás- és helyiséggazdálkodás; 
10. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása; 
11. helyi környezet- és természetvédelem, vízgazdálkodás, vízkárelhárítás; 
12. honvédelem, polgári védelem, katasztrófavédelem, helyi közfoglalkoztatás; 
13. helyi adóval, gazdaságszervezéssel és a turizmussal kapcsolatos feladatok; 
14. a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is; 
15. sport, ifjúsági ügyek; 
16. nemzetiségi ügyek; 
17. közreműködés a település közbiztonságának biztosításában; 
18. helyi közösségi közlekedés biztosítása; 
19. * (hatályon kívül helyezve)
20. távhőszolgáltatás; 
21. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.”

Az Mötv. 10. § (2) bekezdésében a jogalkotó biztosítja a kötelezően ellátandó feladatok elsőbbségét: „Az önként vállalt helyi közügyek megoldása nem veszélyeztetheti a törvény által kötelezően előírt önkormányzati feladat- és hatáskörök ellátását, finanszírozása a saját bevételek, vagy az erre a célra biztosított külön források terhére lehetséges.” 

Az önként vállalt (fakultatív) feladatok esetén két korlát érvényesül. Egyrészt a kötelező feladatokat kell először ellátni, másodrészt csak helyi közügy vállalható fel. Az önként vállalt feladatokat vagy a saját bevételek terhére, vagy a költségvetési törvényben meghatározott külön források terhére lehet finanszírozni. 

Az önként átvállalt feladatok esetében az Mötv. szigorú szabályokat fogalmaz meg. Erre csak akkor van lehetőség, ha az átvállaló település gazdasági teljesítőképessége, a lakossági igények, a lakosságszám ezt indokolja, valamint az átvállalással gazdaságosabban és legalább az addigi színvonalon ellátható az adott közfeladat.
[bookmark: _Toc198128436]2. Helyzetelemzés
[bookmark: _Toc198128437]2.1. Általános információk
Terület: 17,61 km2 
Jogállás: község 
Járás: Bonyhádi 
Vármegye: Tolna 
Régió: Dél- Dunántúli régió

[bookmark: _Toc198128438]2.2. A település története, földrajzi elhelyezkedése, adottsága 
Az 1990. évi népszámlálás szerint csupán 848 lelket számláló helység csaknem hatezer éves történelmi múltra tekint vissza. Mindezt azon egyedülálló természeti adottságának köszönheti, hogy a Magyarországon másodsorban a Velencei-hegységben megjelenő gránit kőzet mellett kizárólag még Mórágyon emelkedik a Kárpát-medence különböző mélységeiben húzódó Variszkuszi-hegységrendszer egy gránit tömbje a földfelszín fölé. 
Mórágy Tűzkő-dombja még napjainkban is számos titkot rejt az archeológusok számára. Az időszámításunk előtt 5500-tól 3400-ig tartó Újkőkorszakból kerültek itt elő az ásatások során pattintott szerszámok és emberi csontvázak, melyek emberi település maradványaira utalnak. A „Mórágyi Vénusz” csontváza a mai napig megtekinthető a szekszárdi Wosinsky Mór Megyei Múzeumban. 
Mórágy neve először egy 1267-ből származó írásos dokumentumban merül fel mint „Silva regalis Moorag”, amely magyarul annyit tesz, Mórágy Királyi Erdő. Az 1526-os mohácsi csata után Mórágy török fennhatóság alá került. Az 1720-as években érték el az első Rajna-vidék-i Pfalzból és Hessenből érkező német bevándorlók a települést, akik valójában megteremtették a helyi mezőgazdaság alapjait. 
A mezőgazdasági munka, a bányászat és kézművesség egészen az 1900-as évek elejéig biztosítottak megélhetést az itt letelepedetteknek, akik a megélhetési források kiapadásával viszont Szlavóniába, Boszniába vagy Európa nyugati fejlődő iparvidékeire vándoroltak. A második kivándorlási hullám 1929-ben kezdődött, majd a kitelepítésekkel együtt egészen 1944-ig tartott. A második világháború idején a Volksbund és az SS megjelenése vihart kavart a mórágyi társadalom mély vizeiben. A háború és az ún. „málenkij robot” megtizedelte a lakosságot. 
A falu szegénysége, valamint az elnéptelenedés veszélye, amelyben hagyták 1944-ben éppúgy, mint az 1980-as évek végén, a Kádár-korszak után felrázta, újraélesztette a lakosságot. Az emberek újult erővel kezdték megmenteni a pici falut, és ez az erőfeszítés a mai napig is tart. A lakosság ma már iskolával, óvodával, állandó orvosi- és gyógyszerellátással, kihelyezett rendőri megbízottal, rendszeres kulturális élettel rendelkezik, folyamatos az idősek szociális ellátása. Az egyre szépülő házak, a sok virág, a fiatalok itthon maradása, letelepedése mind arra utal, hogy az évezredek óta létező falu töretlenül írja tovább történetét. 
[bookmark: _Toc198128439]2.3. Főbb demográfiai jellemzők
Az állandó népesség számának alakulása az elmúlt 5 évben
	Év
	Fő

	2020
	737

	2021
	739

	2022
	734

	2023
	722

	2024
	705



Az állandónépesség korcsoport szerinti összetétele
	0-3 év
	27

	4-6 év
	11

	7-14 év
	47

	15-18 év
	29

	19-55 év
	347

	56-70 év
	143

	70 év felett
	101



Népesség kor szerinti megoszlása 2024. december 31-i állapot szerint
	Kor szerinti
csoportosítás
	Fő

	0-3
	27

	4-6
	11

	7-14
	47

	15-18
	29

	19-60
	395

	61-
	196

	Összesen
	705



	Korcsoport
	Fő
	Megoszlás %-a

	Gyermek- és
fiatalkorú
	114
	16,2

	Munkaképes korú (19-64)
	428
	60,7

	Időskorú (65-)
	163
	23,1

	Összesen
	705
	100



Megállapítható, hogy a település lakossága az elmúlt 5 évben lassú, csökkenő tendenciát mutat, de nem jelentős mértékben. 
A 60 év felettiek aránya (196 fő 27,8 %) jóval meghaladja a 0-14 évesek arányát (85 fő 12,1 %), ami elöregedő népességszerkezetre utal
A korcsoportos bontásból kiderül, hogy 2024-ben a munkaképes korúak száma 428 fő, ez az állandó népesség 60,7 %-a. 
Egyre több ember keres máshol munkalehetőséget, főleg a nagyobb városokban vagy agglomerációs körzetekben, ahol szerintük kedvezőbb körülmények vannak a megélhetéshez. 
A közmunkaprogram egyre kevesebb embernek ad munkalehetőséget, ez a megoldás átmeneti, ideiglenesen javítja a mutatókat, de hosszú távon biztosabb megélhetést kell biztosítani az embereknek.
Az a nem könnyű feladat áll tehát az önkormányzat előtt, hogy megfelelő gazdasági eszközök használatával ezt a folyamatot megállítsa, lassítsa, megpróbálja a fiatalok számára vonzóvá tenni a települést.
[bookmark: _Toc198128440]2.3 Oktatás, nevelés
Mórágy községben egy óvoda és egy általános iskola működik. Jelenleg (2025-ben) az óvodába járó gyermekek száma 17 fő, míg az általános iskolában tanuló gyermekek száma 65 fő.
[bookmark: _Toc198128441]2.4. Kultúra, közélet
A Képviselő-testület 2021-ben megalkotta a helyi közművelődési feladatok ellátásáról szóló 2/2021.(V.26.) önkormányzati rendeletét, melynek értelmében az önkormányzat a közművelődési feladatait az általa fenntartott Kultúrház-Közösségi Színtér (7165 Mórágy, Petőfi utca 71., 258. hrsz.) működtetésén keresztül látja el. A Közösségi Színtér:
· helyt ad a település könyvtárának, 
· szervezi a település kulturális eseményeit, rendezvényeit
· célja az ismeretszerző, az amatőr alkotó, művelődő, népművészeti, hagyományőrző közösségek tevékenységének támogatása; bemutatók, kiállítások szervezése; kapcsolatépítés a testvértelepülések kulturális intézményeivel, művelődési, művészeti egyesületeivel; a szabadidő kulturális célú eltöltéséhez a feltételek biztosítása; a kulturális turizmus segítése

A település helytörténeti gyűjteménye az egykori hengermalom épületében kapott helyet. A kiállításon régi paraszti szoba- kamra- és konyhabelső, továbbá iskolarészlet, mezőgazdasági eszközök, kismesterségek tárgyi emlékei és a mórágyi Tűzkődomb régészeti leletei láthatók. Különösen értékesek a fazekas központban készült cserépedények. A pincében és a földszinten mezőgazdasági eszközök találhatók, valamint a kukorica, a lucerna, és más termények feldolgozására szolgáló eszközök helyezkednek el. A gazdálkodás fontosságát tükrözi a kamrabelső is. Itt láthatók még a régészeti feltárás emlékei. Az első szinten a 19. századi középpolgári iparos család bútorait, használati tárgyait, jellegzetes ruhadarabjait állították ki. Itt tekinthetők meg a Mórágyon talált restaurált kerámiák is. A harmadik szinten a helyi kismesterségek: a bognár, a cipész eszközei, a kovácsműhely szerszámai, a kenderfeldolgozás eszközei kaptak helyet. Kiemelkedő jelentőségű az iskolai tanterem is, amely az eredeti tárgyi emlékekkel van berendezve.

A településen erős a civil közösségi élet, 6 civil szervezet működik, melyeket az Önkormányzat minden évben - anyagi lehetőségeihez mérten – támogat, legutóbb a 2024-es évben 3.260.000 Ft-tal. Az Önkormányzat ezáltal hozzájárul a különböző rendezvények, megrendezéséhez vagy éppen egy szervezet működési feltételeinek megteremtéséhez.
[bookmark: _Toc198128442]2.5. Szociális rendszer
Az Mötv. 13.§ (1) bekezdés 8. és 8.a. pontjaiban meghatározott szociális, gyermekjóléti szolgáltatások és ellátások körében, a szociális igazgatásról és szociális ellátásokról szóló 1993. évi III. törvényben (továbbiakban: Szt.) meghatározott szociális alapszolgáltatási és szakosított ellátási feladatok egy részét a Völgységi Önkormányzatok Társulása látja el Mórágy községben. A község esetében a VÖT keretein belül történik a 
· családsegítés 
· gyermekjóléti szolgáltatás
· házi segítségnyújtás 
· jelzőrendszeres házi segítségnyújtás 
· támogató szolgáltatás ellátása.

Mórágy Község Önkormányzata az Szt.-ben, valamint a szociális ellátások helyi szabályozásáról szóló 2/2015. (II. 25.) önkormányzati rendeletében meghatározottak szerint a szociális alapszolgáltatás keretén belül étkeztetést biztosít. A szociális étkeztetés célja a településen élő, szociálisan rászoruló igénylőknek segítséget tudjon nyújtani. Az ellátás elsődleges feladata, hogy a rászorultság mértékétől függően saját otthonukban kapjanak segítséget a rászorulók. Az Önkormányzat e feladata során napi egyszeri meleg ételt biztosít a Mórágyon állandó lakcímmel rendelkező szociális rászorulóknak, kiemelten gondoskodva az időskorúakról, és a szenvedélybetegekről.

Mórágy Község Önkormányzata 2021. óta falugondnoki szolgálatot működtet, melynek célja a falvak és a külterületi vagy egyéb belterületi, valamint a tanyasi lakott helyek intézményhiányából és a közösségi közlekedés nehézségéből eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése. Mórágy Község Önkormányzatának célja a lakosság és a település hátrányainak kiküszöbölése és az alapellátások elérése, a közösségi életben való részvétel ösztönzése. Amivel növelhető az esélyegyenlőség, javulhatnak az itt élők életfeltételei. A település szolgáltatásokban hiányos, szükséges a közszolgáltatásokhoz való hozzájutás és a szociális alapellátások kiépítésének elősegítése. A településünk szolgáltatási funkcióinak bővítése, közösségfejlesztés, valamint a jobb életminőség elérése. Az egyéni szükségletek teljesítésének segítése. 
[bookmark: _Toc198128443]2.6. Az infrastruktúra helyzete
A gazdasági fejlődés, és egy térség fejlődése nagyban függ az infrastruktúra fejlettségétől, mert, ha kedvezőek a feltételek, akkor a befektetők is szívesebben jönnek ide. 
A település megközelíthetőségének közúti feltételei kedvezőek: Szekszárd, Bonyhád és Bátaszék is könnyen megközelíthető közúton. A buszközlekedés a megyeszékhelyre viszonylag jó, bár sok a várakozási idő két járat között. Más településre azonban busszal nagyon kedvezőtlenül lehet eljutni, más lehetőséget kell találni. 
Az autópályák elkerülik a községet. Legközelebbi autópálya felhajtó viszont közel, kb. 5 km-re található. 
Sajnos az önkormányzati tulajdonú utak állapota rossz, melyek felújítására jelenleg kizárólag pályázatokból van lehetőség. 
Az egészségügyi ellátás biztosított, az Orvosi Rendelőben kap helyet a háziorvos, a fogorvos és a védőnő rendelője, havonta egy alkalommal pedig szakember jár ki a rendelőbe a vérvételek elvégzésére. 
A vezetékes közműhálózat kiépítettsége megfelelő, szinte minden háztartásban van vezetékes ivóvíz, a szennyvíz-elvezetés is kiépítésre került. 
A község vezetékes telefon, mobiltelefon, illetve internethálózat kiépítettsége lefedi a települést. Szinte majdnem minden háztartásban van számítógép és internet hozzáférés. 
Évekkel ezelőtt megtörtént a gázhálózat kiépítése is, a gázcsonk minden ingatlannál megvan, a rákötés pedig saját döntésen múlik. 
A MOHU MOL Hulladékgazdálkodási Zrt. területi szolgáltatója a VERTIKÁL Group Nyrt. végzi a települési szilárd hulladék elszállítását, illetve a zöldhulladék, továbbá az egyéb szelektíven gyűjtött hulladék elvitelét is. 
A településen több civil szervezet és két nemzetiségi önkormányzat működik, akik az egész év során színes programokkal várják az érdeklődőket. 
A könyvtár továbbra is várja az olvasókat és az internetezni vágyókat. 
A településen egy kisebb vegyeskereskedés elégíti ki a vásárlók igényeit.
Önkormányzatunk 2020. január 1-től a Bonyhádi Közös Önkormányzati Hivatal Mórágyi Kirendeltségeként működve látja el a közigazgatási feladatokat.

[bookmark: _Toc198128444]2.7. Vállalkozási tevékenységet végzők száma, összetétele
A településen lévő vállalkozások tevékenységi köre széleskörű. Az adottságainknak köszönhetően jellemző tevékenység a szőlőtermesztés, borászat. A mezőgazdaságon kívül jelen van állattartás, azon felül van műkőkészítő, tetőfedő, bádogos, festő, villanyszerelő, italkereskedelem, élelmiszerértékesítés, dohányáru értékesítés, építőipari vállalkozó. Általánosságban jellemző a vállalkozásokra, hogy helyi munkaerőt foglalkoztatnak, ezzel csökkentve a munkanélküliséget.
Mórágy maga is foglalkoztatóként van jelen a munkaerőpiacon, ezért minden évben részt vesz a közfoglalkoztatási programban. A község a közfeladatok jelentős részét (köztisztaság, zöldfelület gondozás, csapadékelvezető árkok tisztítása) ennek foglalkoztatási programok keretében látja el.
[bookmark: _Toc198128445]2.8. Adópolitika
Jelenlegi helyzet 
Mórágy Község Önkormányzata Képviselő-testületének alapelve több ciklus óta folyamatosan az, hogy csak annyi helyi adót vessen ki, amennyi a település működtetéséhez, illetve a lépésről lépésre haladó fejlődéshez minimálisan szükséges. 
Az iparűzési adókulcs hosszú évek óta állandó jelleggel végzett iparűzési tevékenység esetén – a helyi adókról szóló 1990. évi C. törvény (továbbiakban: Htv.) által lehetővé tett 1,5 %. 
A magánszemélyek kommunális adójának mértéke 7 000 Ft/ingatlan/év. 
Mórágy községben az előbb említett két adónemen kívül további két adónem került bevezetésre: 
1) építményadó, melynek éves mértéke 500 Ft/m2
2) idegenforgalmi adó, melynek mértéke személyenként és vendégéjszakánként 300 Ft.
A Magyarország helyi önkormányzatairól szóló törvény és az államháztartásról szóló törvény egyértelműen azt az irányelvet követi, hogy az önkormányzatoknak maguknak kell előteremteniük a fejlesztéseikhez szükséges forrásokat, az állam csak a kötelező önkormányzati feladatok finanszírozását vállalja, de azt is csak a település fejlettségének, rászorultságának függvényében. 

Célok 
a) A társadalmi igazságosság megköveteli, hogy a közterhek viseléséből a közösség minden tagja kivegye a részét, ezért a cél egy olyan helyi adórendszer működtetése, amely a lehető legszélesebb réteget vonja be az adófizetésbe. 
b) A magánszemélyek kommunális adójának mértékét is lehetőleg alacsonyan kell tartani, de mégis olyan szinten, hogy az fedezetet nyújtson a szükséges fejlesztésekhez. 
c) Az adóbevételek ésszerű, célszerű, takarékos és átlátható felhasználásával növelni az adózási morált, 
d) A szociálisan nehéz helyzetben lévőket nem az adórendszeren, hanem a szociális rendszeren keresztül kell segíteni.
[bookmark: _Toc198128446]2.9. Településüzemeltetés
Jelenlegi helyzet 
Mórágyon a településüzemeltetési feladatokat az Önkormányzat látja el, kivéve a közüzemi szolgáltatásokat. 


Célok 
a) A település normális napi életének folyamatos biztosítása minden évszakban. 
b) A lehető leggazdaságosabb, költséghatékony megoldások megtalálása. 
c) A településüzemeltetéssel kapcsolatos szerződésekben foglaltak teljesülésének folyamatos figyelemmel kísérése az Önkormányzat részéről – különös tekintettel a szolgáltatás minőségére. 

A településüzemeltetési feladatok ellátásának tervezett módja 
Az Önkormányzat által ellátandó feladatok:
1. Balesetveszélyes fák gallyazása, kivágása, 
2. Buszmegállók takarítása és téli csúszásmentesítése 
3. Csapadékvíz-elvezető árkok, átereszek tisztítása 
4. Járdák, közterek takarítása 
5. Játszótér üzemeltetése, karbantartása 
6. Köztéri szemétgyűjtők ürítése 
7. Közterületen tartandó ünnepi rendezvények előtti és utáni takarítás 
8. Köztisztasági feladatok ellátása 
9. Lakossági bejelentések fogadása 
10. Önkormányzati bérlakások kezelése 
11. Parlagfű irtás 
12. Önkormányzat épületeinek takarítási feladatai 
[bookmark: _Toc198128447]2.10. Közszolgáltatások
Jelenlegi helyzet 
A közművek jelentős része nem az Önkormányzat tulajdonában, illetve kezelésében van (pl. ivóvíz, gáz, elektromos áram), így az Önkormányzatnak sok esetben csak közvetett befolyása van a közszolgáltatások minőségére. A szolgáltatások ára is a legtöbb esetben törvényben szabályozott, tehát az Önkormányzat hatáskörén kívül esik.

Célok 
a) A csapadékvíz-elvezető rendszer számottevő fejlesztése, 
b) A közvilágítás hiányosságainak pótlása, a hálózat folyamatos fejlesztése, korszerűsítése, 
c) A környezet védelme, az illegális szemétlerakások csökkentése, 
d) A téli hó eltakarítás és síkosság-mentesítés magas színvonalú biztosítása úgy a főbb gyalogos, mint az autós mellékútvonalakon. 

Alapelvek 
Minél alacsonyabb áron, minél magasabb színvonalú szolgáltatás biztosítása, illetve megszervezése a polgárok számára (amennyire a hatósági árak és a hatályos jogszabályok lehetővé teszik). 
Minden lehetséges eszközzel képviselni a község polgárainak érdekeit a közszolgáltatók irányában.






[bookmark: _Toc198128448]3. Mórágy Község gazdasági helyzete és a várható változások
[bookmark: _Toc198128449]3.1. A vagyoni helyzet
Az Önkormányzat vagyona a 2024. évi zárómérleg szerint 874.730.090 Ft. Összehasonlítva az előző év zárómérlegével - amely 918.845.643 Ft - 44.115.553 Ft összegű vagyoncsökkenést mutat.          
Az Önkormányzat ingatlanvagyona forgalomképtelen – ezen belül nemzetgazdasági szempontból kiemelt jelentőségű – vagyonból, korlátozottan forgalomképes vagyonból és üzleti (korábban: forgalomképes) vagyonból áll. 
A forgalomképtelen törzsvagyon körébe tartozó főbb ingatlanok: közterületek, utak, járdák, buszváró, árok…stb. Korlátozottan forgalomképes törzsvagyon körébe tartozó főbb vagyonelemek jelenleg: Önkormányzati Hivatal, Orvosi rendelő, Óvoda, Konyha, erdő….stb. Az üzleti vagyon körébe tartoznak belterületi beépítetlen területek.
[bookmark: _Toc198128450]3.2. A pénzügyi helyzet 
Az Önkormányzat pénzügyi, likviditási helyzetét jellemzi, hogy az állami normatíva, illetve a helyi adók, KNPA működési támogatása és a helyiségek bérbeadásából, származó helyi bevételek elegendőek a mindennapi működésre, ugyanakkor fejlesztésre jelenleg kizárólag pályázati lehetőségek kihasználásával van lehetősége az Önkormányzatnak, hiszen a KNPA által nyújtott támogatás összegét jelenleg csak működési célokra tudja fordítani önkormányzatunk.
[bookmark: _Toc198128451]3.3. A költségvetés főbb szerkezete és a várható tendenciák
A költségvetési kiadások szerkezete az elmúlt éveket nézve az alábbiak szerint alakult:

	Megnevezés
	A kiadások aránya (%) és összege (eFt)

	
	2020
	%
	2021
	%
	2022
	%
	2023
	%
	2024
	%

	Személyi juttatások
	29.338
	16,19
	36.248
	19,55
	51.292
	20,73
	49.442
	24,43
	55.816
	22,3

	Személyi juttatások járulékai
	4.570
	2,52
	4.808
	2,59
	6.068
	2,45
	5.938
	2,93
	6.521
	2,61

	Dologi jellegű kiadások
	56.530
	31,21
	61.308
	33,06
	59.983
	24,24
	63.164
	31,21
	82.782
	33,07

	Működési célú pénzeszköz átadás egyéb támogatás
	23.348
	12,89
	23.132
	12,47
	20.689
	8,36
	29.182
	14,42
	30.152
	12,05

	Felhalmozási célú kiadások
	29.404
	16,23
	19.153
	10,33
	63.758
	25,77
	4.117
	2,03
	10.094
	4,03

	Finanszírozási
kiadások
	37.966
	20,96
	40.810
	22
	45.624
	18,44
	50.571
	24,98
	64.925
	25,94

	Kiadások összesen
	181.156
	100
	185.459
	100
	247.414
	100
	202.414
	100
	250.290
	100


A költségvetési kiadások közül a következő években is várható, hogy a személyi juttatások és a munkaadókat terhelő járulékok nagyságát és arányát növeli:
· [bookmark: _GoBack]a kötelező munkabéremelés (minimálbéremelés stb.)

A dologi jellegű kiadások nagyságát és arányát:
· növeli az infláció ( az elmúlt években minimális volt ) 
· csökkentheti a takarékosabb, gazdaságosabb, megfontoltabb gazdálkodás

A költségvetési bevételek szerkezete az elmúlt éveket nézve az alábbiak szerint alakult:

	Megnevezés
	A bevételek aránya (%) és összege (eFt)

	
	2020
	%
	2021
	%
	2022
	%
	2023
	%
	2024
	%

	Intézményi működési bevételek
	7.509
	3,79
	9.132
	3,7
	12.941
	4,97
	18.851
	8,03
	20.696
	7,52

	Önkormányzatok sajátos működési bevételei
	6.196
	3,13
	6.524
	2,65
	6.189
	2,38
	9.234
	3,94
	8.499
	3,09

	Önkormányzatok költségvetési támogatása
	59.706
	30,16
	66.253
	26,86
	75.741
	29,08
	94.366
	40,21
	106.461
	38,67

	Működési célú pénzeszköz átvétel
	71.343
	36,04
	76.970
	31,21
	99.020
	38,02
	92.738
	39,52
	93.270
	33,88

	 Pénzmaradvány
	23.661
	11,95
	16.784
	6,81
	61.158
	23,49
	12.992
	5,54
	32.246
	11,71

	Felhalmozási célú bevételek
	27.001
	13,64
	68.330
	27,71
	1.997
	0,77
	3.000
	1,28
	10.782
	3,92

	Finanszírozási
bevételek
	2.525
	1,28
	2.625
	1,06
	3.359
	1,29
	3.479
	1,48
	3.329
	1,21

	Bevételek összesen
	197.941
	100
	246.618
	100
	260.405
	100
	234.660
	100
	275.283
	100


[bookmark: _Toc198128452]3.4. A gazdasági program anyagi forrásainak megteremtése
Az Önkormányzat a gazdasági programban meghatározott célkitűzések megvalósításához szükséges anyagi források biztosítása érdekében a következő feladatokat rögzíti:
Az Önkormányzat sajátos működési bevételeinek növelési lehetőségeit meg kell keresni. Törekedni kell olyan helyi adórendszer megteremtésére, amely megfelel a helyi adópolitika elvárásainak, és hatékony eszköze az Önkormányzat saját forrás növelésének. Ennek lépéseit az önkormányzatnak a következő években meg kell tennie, ha szükséges a helyi adó rendeletet felül kell vizsgálni. 
A Képviselő-testület ismeri a költségvetési támogatási rendszert, és az elképzeléseivel összhangba hozva igyekszik kihasználni a támogatási rendszer nyújtotta előnyöket (azaz a feladatokat igyekszik olyan formában, illetve feltételekkel megteremteni, hogy a legkedvezőbb összegű támogatást kapja.  Az Önkormányzat áttekinti a meglévő vagyontárgyait, azok hasznosításának módjait és lehetőségeit, valamint a fenntartási, üzemeltetési költségek nagyságát. Javaslatot dolgoz ki az egyes vagyontárgyak megfelelő hasznosítására, a felesleges vagyontárgyak kihasználására, valamint az egyes vagyontárgyak értékesítésére.
Az Önkormányzat törekszik arra, hogy a gazdasági programjában meghatározott célkitűzéseket lehetőség szerint hitelfelvétel nélkül, minél több pályázati forrás bevonásával valósítsa meg. 
[bookmark: _Toc198128453]3.5. Folyamatban lévő beruházások, fejlesztések:
Az Önkormányzatnak jelenleg nincs folyamatban lévő beruházása.
[bookmark: _Toc198128454]3.6. Hiteltörlesztés
Jelenleg nincs hitele az önkormányzatnak.
[bookmark: _Toc198128455]4. A gazdasági program
[bookmark: _Toc198128456]4.1 Fejlesztési elképzelések
Mindig meg kell találni azokat a lehetőségeket, módokat, amelyek a települést előrébb mozdítják, illetve kedvezőbb hatást hozhatnak. Mórágy Község Önkormányzatának Képviselő-testülete a 2025-2029. évekre a következő általános fejlesztési elképzeléseket határozza meg. 
[bookmark: _Toc198128457]4.1.1. Infrastruktúra
A település vonzerejének, népességmegtartó erejének fontos eleme az épített- és a zöld infrastruktúra védelme, lehetőség szerinti fejlesztése, közterületek állapotjavítása, a meglévő zöldfelületek, és a hozzájuk tartozó elemek állagmegóvása, felújítása, valamint újabb funkciókkal történő bővítése. 
Az infrastrukturális fejlesztések pozitív irányba befolyásolják a település fejlődését. Az infrastruktúra-fejlesztést gyakran más fejlesztésekkel elért eredmények kényszerítik ki, illetve a megvalósult infrastruktúra gyakran újabb fejlesztési igényeket indukál, illetve megnyitja a továbblépés lehetőségét.
Az Önkormányzat Képviselő-testülete ezért fontosnak tartja a közúthálózat, a járda, a csatornahálózat, a vízvezetékrendszer, a szennyvízcsatorna rendszer, a villamos energia, a gáz, a közvilágítás, illetve egyéb telefon, internet, kábeltelevízió szolgáltatások biztosítását és folyamatos fejlesztését.
· Utak, járdák felújítása, korszerűsítése
· Külterületi utak rendbetétele 
· A település vízelvezető árkainak folyamatos karbantartása
[bookmark: _Toc198128458]4.1.2. Környezetvédelem
· Parlagfűirtás, általános gyommentesítés
· Közterületeink virágosítása


[bookmark: _Toc198128459]4.1.3. Oktatás, művelődés
· Óvoda működtetése, lehetőség szerint fejlesztése
· Tehetséges, szociálisan rászorult tanulók támogatása (Bursa) 
· Gránit fesztivál évenkénti megrendezése
· Ünnepeink megtartása, színvonalának, az azon való résztvevők számának növelése
· Megyei Könyvtári ellátásban való részvétel megtartása 
[bookmark: _Toc198128460]4.1.4. Szociális és egészségügyi ellátás
· Jelenlegi szociális és egészségügyi rendszer fenntartása (társulás, ill. vállalkozási szerződés alapján) 
· Szociálisan rászorult személyek támogatása (idős, magányos, beteg emberek támogatása)
· Kötelező és ajánlott szűrővizsgálatok népszerűsítése
· Szociális étkezés, illetve a házi segítségnyújtás intézményének a fenntartása
· Falugondnoki szolgálat fenntartása (munkához szükséges eszközök biztosítása)
· Az orvosi, fogorvosi rendelő magas színvonalon való fenntartása
· a 0-3 éves gyermekes családok támogatásának továbbvitele
[bookmark: _Toc198128461]4.1.5. Közbiztonság
· Jó együttműködés fenntartása a rendőrséggel
· Közterületek, rendezvények rendjének megőrzése
· A meglévő térfigyelő kamerarendszer bővítése, fejlesztése
[bookmark: _Toc198128462]4.1.6. Civil szervezetek
· Közös rendezvények szervezése, könyvtári szolgáltatások népszerűsítése 
· Lakosok aktív közreműködésének kérése rendezvények lebonyolításánál
· Civil szervezeteink támogatása lehetőségeinkhez mérten
· Bátaszéki Önkormányzati Tűzoltóság Köztestület támogatása
[bookmark: _Toc198128463]4.1.7. Turisztika
A község gazdag építészeti és kulturális örökséggel rendelkezik, amelyre építve érdemes fejleszteni a turizmust is, amelynek feltétele az építészeti emlékek felújítása, rendezett környezetének és megközelíthetőségének biztosítása
· Gránit fogadó fejlesztése
· Hengermalom épületének felújítása, udvar korszerűsítése
[bookmark: _Toc198128464]4.1.8. Önkormányzati lakásgazdálkodás, fiatalok letelepedése
Minden önkormányzat egyik elsőszámú feladata, tekintettel arra, hogy az életminőség szempontjából a legfontosabb tényezőnek a lakhatási feltételek minősülnek. 
Mórágy Község Önkormányzat számára az egyik legfontosabb cél, hogy a település fiataljai a jövőjüket Mórágyon tervezzék, itt alapítsanak családot és hosszútávon is a község társadalmi-gazdasági fejlődését szolgálják. 
Ennek a célnak a megvalósítására szolgálhat a lakatlan, rossz állapotú ingatlanok megvásárlása, majd kedvezményes építési telkek kialakítása a helyi, illetve a községben letelepedni kívánó fiatalok számára. 
Cél továbbá:
· Az önkormányzati bérlaskások korszerűsítése, felújítása
· Az első lakáshoz jutó támogatások tovább folytatása
[bookmark: _Toc198128465]4.2. Munkahelyteremtés
A munkahelyteremtés feltételeinek javítása a településen fontos feladat (a közmunkaprogram a munkanélküliség arányát csökkenti)

Közmunkaprogram:
A közmunka program előnyt biztosít az állás nélküli személynek azáltal, hogy a közmunka ideje munkavégzésnek minősül, másrészt előnyt jelent a foglalkoztatónak, mivel kedvező anyagi feltételekkel (a munkaügyi központ pályázati finanszírozásával) tud elláttatni közcélú feladatokat. 
A közmunkások foglalkoztatásával kapcsolatban az Önkormányzat:
· megvizsgálja a közmunkások foglalkoztatásának lehetőségeit
· kihasználja a közmunkával való foglalkoztatás finanszírozási előnyeit 

Munkahelyteremtés elősegítése érdekében: 
· segíti a helyi gazdaság megerősödését, ehhez igyekszik kedvező feltételeket teremteni, hogy a vállalkozók számára munkahely-bővítési lehetőséget teremtsen, 
·  közszolgáltatások megtartása, illetve bővítése révén munkahelyet teremt, és tart fenn a köztisztviselők, közalkalmazottak foglalkoztatásával, 
· aktívan részt vesz a munkaadók és munkavállalók igényeinek közvetítésében, rendszeresen együttműködik a munkaügyi hivatalokkal. 
[bookmark: _Toc198128466]4.3. Településfejlesztési politika
Mórágy Község Önkormányzatának településfejlesztési politikájának legfőbb célkitűzése, hogy az önkormányzati vagyon a Képviselő-testület ciklusa alatt tartósan ne csökkenjen, lehetőségekhez képest növekedjen. Csak olyan fejlesztéseket vállaljon, melyekkel a megvalósuló eszközöket, programokat a működtetés során is zökkenőmentesen finanszírozni tudja.

Az Önkormányzat Képviselő-testülete fontosnak tartja, hogy a településfejlesztés során azok az igények kerüljenek előtérbe, 
· melyek olyan probléma megoldására, igény kielégítésére irányulnak, melyek alapvető településüzemeltetési és közszolgáltatási feladatokhoz kapcsolódnak, vagy
· melyek több településfejlesztési, üzemeltetési cél megvalósítását is segítik,
· melyek a település fejlesztése szempontjából felállított rangsorban előbbre vannak.

A településfejlesztés átgondoltságát segíti a jelen gazdasági program, valamint az éves költségvetési tervek, melyek sorrendbe állítják a célokat, illetve részcélokat valósítanak meg a ciklus évei alatt.

A településfejlesztés során – az alapvető településüzemeltetési és közszolgáltatási célú fejlesztések kivételével – figyelembe kell venni a következőket:
· azokat a fejlesztéseket, programokat kell előtérbe helyezni:
· melyekhez kapcsolódva gazdasági számítások igazolják azt, hogy a fejlesztés eredményeként az Önkormányzat tartósan (legalább 4 éven keresztül) a korábbi éveknél magasabb bevétellel, illetve alacsonyabb kiadással számolhat, és/vagy
· melyek hosszú távon a népességszám emelkedését idézik elő, 
· melyek munkahelyet teremtenek, 
· elősegítik a letelepedni vágyók igényeinek kielégítését.
· melyek a helyi lakosok életszínvonalának növekedését elősegítik
· háttérbe kell helyezni azokat a fejlesztéseket, melyek:
· a lakosság, vagy a vállalkozók nagyon szűk körét érintik, és mely fejlesztésekkel megvalósuló beruházás aránytalan nagy működtetési kiadásokkal jár,
· üzemeltetése aránytalanul nagy terhet ró az Önkormányzatra, és adott közszolgáltatás más módon, kedvezőbb anyagi feltételekkel biztosítható.
[bookmark: _Toc198128467]4.4. Pénzügyi és adópolitika
· Dologi kiadások csökkentése
· Évente fejlesztési, beruházási tartalék képzése
· Adónemek felülvizsgálata
· Pályázatokhoz szükséges önerőalap biztosítása
· Folyamatos pályázati lehetőségek kihasználása
[bookmark: _Toc198128468]4.5. Közszolgáltatás
· Ügyfélbarát önkormányzati szolgáltatói tevékenység fenntartása községünkben
· a szolgáltató jellegű közigazgatás megteremtése,
· az elektronikus ügyintézés lehetőségének megteremtése, 


A Gazdasági Programot Mórágy Község Önkormányzatának Képviselő-testülete a ………………….. számú önkormányzati határozatával hagyta jóvá.



Mórágy, 2025. …………

